b'\n_START_ARTICLE_\nMednarodno priznanje dr\xc5\xbeave Palestine\n_START_PARAGRAPH_\nMednarodno priznanje dr\xc5\xbeave Palestina je cilj Palestinskega osvobodilnega gibanja (PLO) od razglasitve neodvisnosti 15. novembra 1988 v mestu Al\xc5\xbeir, na zasedanju Palestinskega dr\xc5\xbeavnega sveta v izgonu._NEWLINE_Razglasitev je nemudoma priznala vrsta dr\xc5\xbeav in do konca leta skupno preko 80 dr\xc5\xbeav. Februarja 1989 je predstavnik PLO pred Varnostnim svetom OZN potrdil priznanje 94-ih dr\xc5\xbeav. V sklopu re\xc5\xa1evanja izraelsko-palestinskega konflikta je podpis Oselskega sporazuma med Izraelom in PLO septembra 1993 pomenil ustanovitev Palestinskega avtonomnega sveta (PNA), kot prehodne vlade za upravljanje palestinskega ozemlja. Izrael ne priznava dr\xc5\xbeave Palestine in ohranja de facto voja\xc5\xa1ki nadzor tudi nad ozemlji, ki so uradno pod upravo PNA._NEWLINE_Do danes je 136 (70,5\xc2\xa0%) od 193 \xc4\x8dlanic Zdru\xc5\xbeenih narodov priznalo dr\xc5\xbeavo Palestino. Ve\xc4\x8d dr\xc5\xbeav, ki jo ne priznava, vseeno priznava PLO kot\xc2\xa0\xc2\xbbpredstavnike palestinske ljudstva\xc2\xab- 29. novembra 2012 je Generalna skup\xc5\xa1\xc4\x8dina OZN potrdila pobudo za spremembo statusa Palestine v\xc2\xa0\xc2\xbbdr\xc5\xbeavno ne\xc4\x8dlanico opazovalko\xc2\xab\xc2\xa0s 138 glasovi za, 9 proti in 41 vzdr\xc5\xbeanimi._NEWLINE_Izrael in ve\xc4\x8d drugih dr\xc5\xbeav, ki ne priznavajo dr\xc5\xbeave Palestina, zagovarja stali\xc5\xa1\xc4\x8de, da se ustanovitev dr\xc5\xbeave lahko dolo\xc4\x8di le na podlagi mirovnih pogovorov med Izraelom in PNA. Glavne prepreke v doseganju dogovora so meje, varnost, pravice nad vodo, status Jeruzalema in prost dostop do verskih sredi\xc5\xa1\xc4\x8d, vztrajno \xc5\xa1irjenje izraelskih naselbin ter pravni pomisleki o pravici palestinskih beguncev do vrnitve.'